《与所盘诸君会石幡还和杜老曲江韵》
宋代·丘葵

青禽竹上弄毛衣，飞上檐头唤不归。
清景每於诗裹见，羁愁惟到海边稀。
僧回古殿山礬落，客散空斋蝙蝠飞。
独对青山已惆怅，此情犹是月时违。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。